Neuvoston asetus (EY) N:o 1669/2000, annettu 17 päivänä heinäkuuta 2000, lampaan- ja vuohenliha-alan yhteisestä markkinajärjestelystä annetun asetuksen (EY) N:o 2467/98 muuttamisesta



Virallinen lehti nro L 193 , 29/07/2000 s. 0008 - 0009



Neuvoston asetus (EY) N:o 1669/2000, annettu 17 päivänä heinäkuuta 2000, lampaan- ja vuohenliha-alan yhteisestä markkinajärjestelystä annetun asetuksen (EY) N:o 2467/98 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), ottaa huomioon talous- ja sosiaalikomitean lausunnon(3), sekä katsoo seuraavaa: (1) Asetuksen (EY) N:o 2467/98(4) 3 artiklan 1 kohdassa säädetään, että lampaanruhojen perushinta on vahvistettava vuosittain 3 artiklan 2 kohdassa säädettyjen perusteiden mukaisesti. Siinä säädetään myös, että perushinta tarkistetaan kausittain yhteisön lampaanlihan markkinoiden tavallisen kausittaisen vaihtelun huomioon ottamiseksi. Sovellettavat muuttujat johtavat hintojen vahvistamiseen tässä asetuksessa säädetyllä tasolla. (2) Yhteisten markkinajärjestelyjen uudistukseen Agenda 2000:n puitteissa sovelletun lähestymistavan mukaisesti ja jotta tuottajat voivat järjestää tuotantonsa useiden vuosien ajaksi, perushinta olisi vahvistettava ilman aikarajoituksia, sanotun kuitenkaan rajoittamatta tulevaisuudessa mahdollisesti tarpeellisia tarkistuksia. (3) Asetuksen (EY) N:o 2467/98 täytäntöönpanemiseksi tarvittavista toimenpiteistä olisi päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY(5) mukaisesti, ON ANTANUT TÄMÄN ASETUKSEN: 1 artikla Muutetaan asetus (EY) N:o 2467/98 seuraavasti: 1) Korvataan 3 artikla seuraavasti: " 3 artikla Perushinta vahvistetaan 504,07 euroksi 100 teuraspainokilolta markkinointivuodeksi 2001 ja sitä seuraaviksi markkinointivuosiksi. Kausittain tarkastettu perushinta, jossa otetaan huomioon lampaanlihan markkinoiden tavallinen kausittainen vaihtelu, vahvistetaan viikkokohtaisesti tämän asetuksen liitteen III mukaisesti. Jollei neuvosto määräenemmistöllä komission ehdotuksesta toisin päätä, markkinointivuosi alkaa tammikuun ensimmäisenä maanantaina ja päättyy sitä edeltävänä päivänä seuraavana vuonna." 2) Kumotaan 24 artikla. 3) Korvataan 25 artikla seuraavasti: " 25 artikla 1. Komissiota avustaa lampaiden ja vuohien hallintokomitea, jäljempänä 'komitea'. 2. Jos tähän kohtaan viitataan, sovelletaan päätöksen 1999/468/EY 4 ja 7 artiklassa säädettyä menettelyä. Päätöksen 1999/468/EY 4 artiklan 3 kohdassa tarkoitettu määräaika vahvistetaan yhdeksi kuukaudeksi. 3. Komitea vahvistaa työjärjestyksensä." 4) Lisätään tämän asetuksen liite asetuksen (EY) N:o 2467/98 liitteeksi III. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä heinäkuuta 2000. Neuvoston puolesta Puheenjohtaja J. Glavany (1) EYVL C 86 E, 24.3.2000, s. 11. (2) Lausunto annettu 16. toukokuuta 2000 (ei vielä julkaistu virallisessa lehdessä). (3) EYVL C 168, 16.6.2000, s. 17. (4) EYVL L 312, 20.11.1998, s. 1. (5) EYVL L 184, 17.7.1999, s. 23. LIITE "LIITE III Kausittain tarkistettu perushinta >TAULUKON PAIKKA>"